open-index/open-wikipedia-markdown huggingface dataset:
Simpa Nwomasua Suapɔn

**Simpa Nwomasua Suapɔn**, suapɔn a wɔtaa frɛɛ no UEW yɛ suapɔn a ɔwɔ Simpa wɔ Ghana ne Finimfin Mantɔw mu. PNDC Mbra 322 na wɔdze tseew suapɔn no wɔ afe 1992 mu. Suapɔn no yɛ suapɔ bi a ɔnye Oguaa Suapɔn (UCC) wɔ nkitahodzi mapa. Suapɔn no n'enyidoadzehu kɛse nye dɛ ɔbɛtsetse akyerɛkyerɛfo mapa na hɔn a wodzi akotsen wɔ nwomasua mu ama ɔman Ghana. 

## Ekuwekuw/ Nkorbata
Simpa Nwomasua Suapɔn no wɔ nwomasua asɔɛe nkorkor eduonu akron na ɔsan so wɔ nwomasua asɔɛepɔn esuon. Ɔsan so wɔ asɔɛe ahorow a abɔ apetse Ghana n'afɛndzeanan nyinara mu a wɔhwɛ esuafo a wɔtsena fie kɔ skuul.

Sɛ edze suapɔn no skuul ebiasa a ɔwɔ no, a ne nyinara wɔ Simpa no a suapɔn no ne ɔfese ahorow wɔ hɔ no to nkyɛn a,  suapɔn no san wɔ skuul a ɔwɔ Edwumako wɔ Finimfin Mantɔw mu hɔ ara a wosua Ghana Kasahorow no nsuae.

## Skuul a wosua Kasahorow
Edwumako Skuul a ɔhyɛ suapɔn no ase no hyɛ asɔɛepɔn a wɔhwɛ kasasua do no ase. Nwomasua asɔɛe ahorow ebiasa na ɔwɔ skuul no mu. Iyinom nye Akan-Nzema Nwomasua Asɔɛe, Awona Nwomasua Asɔɛe, Nkran-Krɔbɔ Nwomasua Asɔɛe na Sarmu Kasahorow Nwomasua Asɔɛe.

Nwomasua Asɔɛepɔn no dze no nkakrankara befi Simpa skuul hɔ dze skɔ Edwumako skuul hɔn abɛyɛ a Skuul a wosua Kasahorow.

**Nwomasua Asɔɛepɔn a wosua Kasahorow**
* Akan-Nzema Nwomasua Asɔɛe
* Awona Nwomasua Asɔɛe
* Nkran-Krɔbɔ Nwomasua Asɔɛe 
* Sarmu Kasahorow Nwomasua Asɔɛe
* Frɛnkye Kasa Nwomasua Asɔɛe
* Borɔfo Kasa Nwomasua Asɔɛe
* Lengwesteke Nwomasua Asɔɛe

## Simpa Skuul/ Suapɔn no ankasa
Simpa Skuul no nye suapɔn no ankasa. Skuul no wɔ nkyekyɛmu ebiasa. Iyinom nye Etsifi, Finimfin na Anaafo a ne nyinara wɔ Effutu Mansin no mu. Bea suapɔn no no ntotoe nyinara kɔ do no wɔ Anaafo skuul hɔ. Iyinom nye asɔɛe ahorow, ɔfese ahorow na skuul ahorow a ɔwɔ Simpa Skuul no mu:
Bono Mantɔw

**Bono Mantɔw** no yɛ amantɔw du-esia a wɔwɔ Ghana no mu kor. Ɔnam Brong-Ahafo mantɔw no do na Bono Epuei na Ahafo mantɔw no bɔbɔɔ adze. Sunyani, a ɔyɛ Ghana "green city" na ɔyɛ mantɔw no kurowpɔn. Sunyani yɛ kurowpɔn a no mu tsew yie na hɔ so yie.

## Mantɔw Ne Nyae
Wonyaa mantɔw no wɔ ber a wɔkyɛɛ Brong-Ahafo mantɔw mu ma ɔbɛyɛɛ Ahafo mantɔw na Bono East mantɔw. Iyi yɛ adze a nna Nana Akuffo Addo dze ridzi no bɔhyɛ a ɔhyɛɛ wɔ n'aprɔwbɔ a ɔkɔr do wɔ 2016 mu no. Ɔnam Asoɛe fofor a wɔatsew a ɔyɛ Ministry of Regional Reorganization and Development a Hon. Dan Botwe n'amambu mu na ɔbae. Brong Ahafo Mantɔw nnyi hɔ bio na dɛmara so na Brong Ahafo Region Co-ordinating Councli (BARCC) nnyi hɔ. 

Ɔnam 1992 ɔmambra mu mbra a ɔyɛ Article 255 na Article 186 a ɔyɛ Local  Governance Act, 2016 ( Act 936 a wɔagye ato mu), ama Bono Regional Co-ordinating Council (BRCC) abɛyɛ adze fofor a ebesi BARCC anan mu. Ɔnam iyi ntsi, nna no ho behia dɛ wɔbɛ pa BARCC ho tam ama woeetum edzi no dwuma pɛpɛɛpɛr.

## Mboaedze
Westside Carnival

Westside Canival yɛ dwumadzi a w'awen no dɛ afahye kɛse n'ara wɔ Takoradi. Wɔ bronya Ber biara mu no, dɛm afahye yi kɔ do. Wɔ dzi afahye yi wɔ bosom Mumu.Dɛm aber yi boa adzepam for beberee ma wɔ kyerɛ hɔn nsano edwuma. Ntar a ekuw ahorow a wɔ dzi akotsen wɔ Westside Carnival mu hyɛ yɛ tam pii a w'akeka abɔmu. Na wɔ ma fɛw da edzi. Odur dɛm aber yi a, nyimpa dodow n'ara hwɛ ntar no yie na wo kyerɛ dza ne kuw atar na ahosiesie yɛ fɛw yie. Kuw beberee a wɔ bɔ kyen na aben sua ndwom pii bɔ na w'ayɛ ɔyɛ kɛse wɔ dwumadzi n'ase. 

Dwumadzi Westside Carnival abɛ nya dzin yie ma nyimpa beberee hwɛ dɛ wɔ bɔkɔ no afe biara. Sɛ yɛ dze dwumadzi yi dɛw na enyigye a ɔdze ma nyimpa to nkyɛn a, ɔsanso boa apɔwmudzen. Osiandɛ kuw ahorow a wodzi akotsen wɔ dwumadzi yi mu hyia wɔ mbeambea na w'oetwa kwan. Wɔdze ndwom a wɔdze aben na kyen abɔ dzi asaw fri anɔpa dze kɔ ewimbir.
Karatsu Kunchi

**Karatsu Kunchi** (唐津くんち; nsienyim "kunchi" n'asekyerɛ ara nye afahyɛ) yɛ Japanfo afahyɛ a ɔkɔ do wɔ afe biara mu wɔ Karatsu kuropɔn no mu, Saga Prefecrure, wɔ Japanfo hɔn Kyūshū asaase traa no do.

## Ho Asɛm
Afahyɛ no a ɔhyɛ ase ewimbir wɔ Ɔberɛfɛw 2 na owie wɔ 4th, yɛ hikiyama santsen duanan dabiara, dɔm dodow hyia mu nantsew bɔ mu tse dɛ samuri helmets, po, ɔtwease, na abɔdze bi a hɔn ho yɛ hu binom, a wonyaa hɔn nyina wɔ dua mu, lakwa, na ndzɛmba binom. Ɔyɛ dwumadzi tsitsir wɔ Karatsu hɔn dwumdzi krataa mu, a wɔtaa nya dɔm wɔ beebiara a ɔyɛ nkorɔfo 150,000 na 500,000 dodow ntamu wɔ nkurow a etwa hɔn ho ehyia, wɔ hɔn nda-ebiasa ahomgye no mu.

Santsen kor biara- a ogyina akwansin enum na esia ntamu no, a no mu dur bɛyɛ tɔnso enum no hɔn a wɔpaaw hɔn fii Karatsu ahye do mu duanan twa kwan to kurow no mu, tow dɛm ndwom yi "En-ya! En-ya! En-ya!"(or"Yoi-sa! Yoi-sa! Yoi-sa!") na taiko kyenbɔfo ndwom na abɛn a woetue bɔn ato n'ase. Dwumadzi no a Shinto abosomfie na wodzi mu akotsen no,( hɔ na wɔdze santsen ne nyina sie wɔ mfe a aka nyina), akɔ do mfeha nye, santsen a wɔyɛe nnkyɛree yɛ ma ɔkɔr do wɔ 1819 na 1980 ntamu, afahyɛ no yɛ "Amambra egyapadze bi ohia yie"

## ''Hikiyama''  Edzin
# **Gyata kɔkɔɔ **(赤獅子) Katana-machi mansin no wosii (1819)
# **Gyata ahaebun **(中町の青獅子)  Naka-machi mansin no na wosii (1824)
# **Turtle na [[Urashima Taro]] **(カメと浦島太郎)Ɔyɛ Zaimoku-machi mansin (1841)
#*Nnyɛ ɔnnyɛ Taro papa no mbom turtle akoradze wɔ ber a wodzii kan sii no. 
# **Samurai [[Minamoto Yoshitsune]]'s [[Kabuto]] **(源義経の兜) by Gofuku-machi (1844)
# **Po [[bream]]**(鯛) by Uoya-machi (1845)
# ** [[Phoenix (mythology)|Phoenix]]-Nsumuhyɛn**(鳳凰丸) by Oishi-machi (1846)
# **The Flying [[dragon]] **(飛龍) by Shin-machi (1846)
# **The Golden lion **(金獅子) by Hom-machi (1847)
# **[[Takeda Shingen]]'s **Kabuto ***'(武田信玄の兜) by Kiwata-machi (1864)
# '''[[Uesugi Kenshin]]'s '''[[Kabuto]] ***'(上杉謙信の兜) by Hirano-machi (1869)
# **The Drunken [[ogre]] on [[Minamoto Yorimitsu]]'s Kabuto **(酒呑童子と源頼光の兜) (1869)
# **Gyata a ɔwɔ orb do **(珠取獅子) by Kyo-machi (1875)
# **Sebɔ Tsir [[orca]]**(鯱) by Kako-machi (1876)
# **The Boat of seven treasures **(七宝丸) by Egawa-machi (1876)
# ** Disappeared: The black lion** (黒獅子) by Konya-machi

## Edziban na Amambra
Ebusua pii sɛe mber yɛ edziban ma nkorɔfo a wɔbɛba abɛsera hɔn wɔ afahyɛ no mu. Iyi yɛ adze a wɔtaa yɛ. 

## Dwumadzi Da
Dwumadzi no kɔ do wɔ Ɔberɛfɛw 2,3 na 4. Da a ɔtɔ do ebiasa no yɛ ahomgyeda wɔ Japan a wɔfrɛ no Amambra da.
Bai choi

Bài Chòi yɛ edwindzi wɔ Central Vietnam a ɔyɛ ndwom, awensɛm, ɔyɛkyerɛ,nsano mfonyin na kasadwin,nyɛe fofor,enyigye na anyɛnkoyɛ wɔ nkurase nkurow mu. Wɔkyerɛw wɔ UNESCO Amambra Ndzeyɛɛ edzin mu wɔ 2017 mu. Bài Chòi Vietnam bɛyɛɛ amambra mu ndzeyɛɛ wɔ 2014-2016 wɔ Asoɛe Ɔhwɛ Amambra, Bɔɔlbɔ na Nserahwɛ dzin mu.  
 

Bài Chòi  agodzi na ne nyɛe mu no wɔdze krataa bi ɔtse dɛ bingo ka ho, wɔdze ndwom ka ho na Hieu adwontofo ndwom, wɔ Tết Nguyên Đán da no. 

## Mboaedze
Xi'an guyue

Xi'an guyue (Chinese: 西安鼓乐), ɔsan yɛ Shaanxi guyue (陕西鼓乐), yɛ Chinesefo hɔn ndwom atormuadze a mframa bi ka ho na nsanku bi a wɔfrɛ no bi a ofi Xi'an, wɔ Shaanxi Province. Binom so san so frɛ no Xi'an kyen ndwom. Asafo ndwom, a amɛtwua kuw no bɔɔ ho ban ansaana 1960s, wɔdze kaa UNESCO Amambra mu Ndzeyɛɛ dzin ho wɔ afe 2009 mu. 

Wɔakyɛ ndwom no mu ebien ɔnam ne nyɛe, ntsenae na nantsew ( ngyedo a ɔkyɛr), na ɔasan akyekyɛ mu ebiasa ɔnam nsesa ntsi, ɔyɛ Buddhist (*Seng*), Daoist (*Dao*), na secular (*Su*).

Ɔwɔ mu dɛ wɔdze hɔn ho bɔɔ Tang dynasty (ɔnam ne bo a ɔsom na abakɔsɛm), ndwom no kasa pii fa Ming na Qing woenya hɔn beebi kɔ. Wɔdze nsenku binom so kaa ho, ɔno nye pipa na dagin ( a wɔtaa frɛ no zheng) , dɛ mbrɛ yehuu wɔ gongche nkyerɛwee ho no. Adwontofo a wɔagye dzin bi nye An Laixu (安来绪, 1895-1977),  Daoist a ɔyɛ Xi'an's panyin Chenghuangmiao  asɔr fie. Wɔyɛɛ nkyerɛwee wɔ afe mpem eduonum a okodur 1689, naaso nyimdzee a wɔdze nkakrakakra wɔ tsetse no ayew. Ndwom no gyee ntsin wɔ mfe apem ahakron eduasa na eduanan mu, a nna wɔkɔ nsɔrsɔr mu bua bua nsɛm ano, " naaso ehwɛ mu ye ɔbɛyɛɛ dɛ akansi". Ndwomtow kuw ahorow na nsɔrsɔr do bɛtsew wɔ ber a nna wɔreyɛ nsesa wɔ amambra mu wɔ afe apem ahakron eduasia na eduasuon mu, a wɔhyɛɛ ase dɛ wɔrobɔ abakɔsɛm, adzesua mu nhwehwɛmu, anaa akwantu ho ban a nna ɔyɛ ɔsom dwumadzi wɔ afe apem ahakron eduawɔtwe no mu.

## Hwɛ iyi so

* Guyue Bridge
* Guyue

## Mboaedze
Kundum

Kundum Afahyɛ no yɛ afahyɛ a Ahantafo na Nzemafo a wɔwɔ Atɔree Mantɔw mu wɔ Ghana no na wodzi. Wodzi dze da Nyame ase wɔ edziban a ebur do a ɔdze ama hɔnhttps://www.modernghana.com/news/350907/1/mtn-ghana-donates-towards-kundum-festival.html.

## Abakɔsɛm
Bosman, Holland ɔkwantunyi bi ka hɔn a wodzii kan kyerɛwee faa afakyɛ no ho wɔ Sika Mpoano wɔ mfeha duesuon mu.

## Afahyɛ no n'abɔse
Anokasadwin kyerɛ dɛ, afahyɛ no hyɛɛ ase ber a ɔbɔfo bi a wɔfrɛ no Akpoley, ber a nna ɔrokɔ ha no kɔtoo dɛ mbowatsia binom etwa ehyia resaw. Ɔhwɛɛ asaw no, ɔsanee baa fie na ɔbɛkyerɛɛ no nkorɔmfo. Kusum asaw no fa mbrɛ wɔpam bonsam na esunsum bɔn fi nkurow akɛse na ekuraase mu. Afahyɛ ne dzi mu no, Ahantafo na Nzemafo a wodzi no saw asaw no a Akpoley kɔtoe dɛ mbowatsia no resaw wɔ pɔw no mu no.

## Afahyɛ ahorow
Kudum afahyɛ no yɛ otwaber na nyamesom afahyɛ. Wɔhwɛ ber a eduaba bi ber do na wɔdze hyɛ ase dzi. Nna tserɛ, ber biara a dɛm eduaba no bɛhyɛ ase no na wɔhyɛ ase dzi afahyɛ no. 

## Afahyɛ ne ndzii
Afahyɛ no kɔ do ara adapɛn anan, mbom adapɛn ebiasa a odzi kan no, dwumadzi ahorow tse dɛ kyenbɔ na asaw kɔ do ewimber wɔ kurow egya wɔ bea a wɔfrɛ no 'Sienu'. Ahanta na Nzema kurow biara dzi n'afahyɛ dze. Krow biara hyehyɛ Kwesida a hɔn afahyɛ no bɛhyɛ ase amma kurow bi na kurow fofor dze eennhyia.

Afahyɛ no ne ndzii gu mu ahorow ebiasa:
1. Kyenbɔ
2. Asaw
3. Osebɔ

## Afadze a wɔdze hyɛ fa no
Hɔn a wɔdze hɔnho gye afahyɛ no mu no wɔ afadze soronko bi a wɔdze yɛ hɔnho. Hɔn ntar, mpaboa na ɔtɔ fa bi a, krakrabotonyi yɛ soronko. Ayerbɔfo na wɔfa ayer dze kɔ asɔnee ahorow enum a ɔwɔ kurotsia no na wɔbɔ dze hyɛ afahyɛ no ase. Asɔnee hɔ no, wɔdze kurow no ne yieyɛ ebisadze dze to Nananom enyim na wotwa guan dze yi mpaa.
Nkyekyεmu:Ghana Afahyɛ Ahorow
Anandsagar Tanna

**Anandsagar Tanna** dia teraka tamin'ny 4 Jolay 1979 tao Gujarat. Olona Indiana eo amin'ny sehatry ny fanabeazana izy, fantatra amin'ny andraikiny marobe amin'ny maha mpanabe, mpandahateny, mpanazatra fiainana, mpanolotsaina, mpanoratra ary mpampiofana voamarina. Antsoina hoe "Memory and Mindpower Guru", Tanna dia nandray anjara lehibe tamin'ny sehatry ny fampianarana sy fanofanana nanomboka tamin'ny taona 2001.

## Ny dia matihanina

Anandsagar Tanna amin'izao fotoana izao dia mitana ny toeran'ny filoha ao amin'ny Grandmet Education, andraikitra izay hanohizany mamolavola ny tontolon'ny fanabeazana. Talohan'izay dia nitana andraikitra lehibe tao amin'ny Vihaan Education Pvt Ltd sy Discover Minds Education izy. Ny fahaiza-manaony dia miitatra amin'ny fanompoana ho mpanolo-tsaina ho an'ny Mind's Eye Education Pvt Ltd.

## Loka

* Innovator of Educational Excellence Award 2016
* Fahombiazana mandritra ny fiainana amin'ny fanabeazana 2018
* Mpanabe maneran-tany amin'ny taona 2023
* Tompondakan'ny Fanabeazana Inclusive 2022
* Trailblazer amin'ny Teknolojia fanabeazana 2022
* Loka momba ny fiantraikan'ny fiarahamonina amin'ny fanabeazana 2017
* Lokan'ny Educational Visionary 2019
* STEM Education Advocate of the Year 2022

## References
Festivity of Saint Blaise, the patron of Dubrovnik

**Ɔhotseweenyi Blaise a ɔhwɛ Dubrovnik do no afahyɛ** (**Festivity of Saint Blaise, the patron of Dubrovnik**) (Croatia kasa mu: Festa Svetog Vlaha, zaštitnika Dubrovnika) yɛ afahyɛ a wɔyɛ ho nhyehyɛɛ wɔ Kwakwar bosoom a ɔtɔ do ebaasa (3) a ɔkɔ do fi afe 972 Y.B. Afahyɛ no gyina Ɔhotseweenyi Blaise a ɔboaa Dubrovnikfo ma wɔbɔɔ hɔn kurow no ho ban fir Venice ɔmamfo no nsɛm. Nyimpa pii na wɔba, a hɔn a wɔtse kurow no mu, mbea a etwa ho ehyia, Croatia mbea afofor, na aman a etwa ho ehyia, nsrahwɛfo, na Roma Katolek Asɔre no ɔman ne mpɔtam hɔ atumfo ananmusifo ka ho. Wɔgye toom dɛ UNESCO Amambra Egyapadze a itum nhu wɔ afe 2009 mu.

## Mboaedze
Wooden toys of Hrvatsko Zagorje

**Ndua mbofra agodzi a ɔwɔ Hrvatsko Zagorje** (Croatia kasa mu: Drvene igračke Hrvatskog zagorja) yɛ amambra mu mbofra agodzi a wɔdze ndua ayɛ a wɔyɛ wɔ Zagorje mantɔw mu wɔ Croatia. Ɔkwan a wɔfa do yɛ ndzɛmba, ofi ndua a hɔn annoa a wofi ase kesi dza wɔdze yɛ paint a wɔdze wie do no, wɔdze efi awo ntoatoado do akɔ awo ntoatoado do, na mbusua kɔ do dze amambra mu akwan horow dzi dwuma wɔ nkyirmba aber do.

## Mboaedze
Maloya

**Maloya** yɛ Réunion ndwontow kuw ebien no mu kor, mpɛn pii no wɔtoo wɔ Réunion Creole, a wɔdze amambra nsɛnkuw na ndwonto mu nkotoserɛ. Maloya yɛ adze fofor a n'abɔse fi Ebibirim ndwom na Malagasy nkowa na Indiafo edwumayɛfo a wɔwɔ supruw do, dɛ mbrɛ ɔwɔ asafo ndwom bi wɔ Réunion, séga. Wiadze ndwom nsɛnkyerɛwfo na enyimdzifo a wonnyi kuw pɔtsee bi mu no, ɔtɔfabi a wɔdze maloya toto Americafo ndwom, birisiifo, mbom hɔn ndzɛmba bi dzi nsɛ. Wohun Maloya dɛ kurow bi a otsiatsia French kurow ne fahodzi do ntsi woyii hɔn edzi wɔ afe 1970s mu.

## Nkasaho
Edze toto séga a ɔfa ahoma pii na Aburokyir nsɛnku ho a, maloya amambra kyen na ndwontow mu nkotoserɛ pɛr na wɔdze dzi dwuma. Maloya ndwon dze ɔfrɛ na ngyedo dzi dwuma.

### Akyen
Amambra akyen ahorow nye:

* roulér -  kyen a ne ndze wɔ famu a wɔdze hɔn nsa bɔ
* kayamb - akasaa tɛtɛr a wonyaa fii ahwer na aba mu
* pikér -  idiophone a wɔdze nkampor ayɛ a wɔdze ndua bɔ
* sati -  dadze tɛtɛr idiophone a wɔdze ndua bɔ
* bob - a braced, struck musical bow

### Botae
Maloya ndwom no taa fa amanyɛsɛm ho na hɔn nsɛm a ɔyɛ ngyinado no so taa yɛ nkowayɛ na ohia.

## Abɔse
Maloya hɔn tsetse ndwom na asaw no, wɔtaa yɛ no tse ma Ebibiman abɔse pɛpɛɛpɛr, a ɔnye Ebibirim nsɛmanfo atɔrmuadze wɔ twa ka ( "Kaf dwumadzi" na Madagascar (  "servis kabaré"), na ahyɛse ndwontow adzedzi wɔ ahyɛse nkowayɛ supruw do dɔm dodow. Seseiara dze,Danyèl Waro ada Tamil ɔsom mu atɔrmuadze a ɔyɛ kyenbɔ krɔnkrɔn no edzi, a ama Maloya enya dodow wɔ Ebibirim Malagasy na Indian nsunsuando. 

## Abakɔsɛm
Woyii Maloya edzi kɛpeem 60s ɔnam ne nkitahodzi soronko a ɔnye creole amambra wɔ no ntsi. Woyii Maloya kuw binom ɔyɛkyerɛ edzi kɛpeem 80s, ɔnam hɔn fahodzi gyedzi na hɔn nkitahodzi a wɔnye  Communist Party of Réunion wɔ ntsi. 

Ndansa yi dze, maloya ndwontonyi kor a ɔagye dzin nye Danyèl Waro. Ne susudua nye Firmin Viry,  ɔno wɔdze enyimnyam nyina ma no dɛ ɔno na ɔgyee maloya fii ɔsɛɛ mu. Françoise Vergès kyerɛ dɛ, maloya ne bagua mu dwumadzi a odzi kan no, Firmin Viry na ɔyɛɛ wɔ afe 1959 mu wɔ Communist Party Maloya a wɔdze yɛɛ amanyɛsɛm na bagua mu anokɔnkɔn a Creole anwensɛmfo bi tse dɛ Waro na ekyir no  Ziskakan kuw no so bɛkaa ho. Fitsi dɛ wɔhyɛɛ ase wɔ 1980s, mu no, maloya kuw ahorow bi tse dɛ Ziskakan, Baster, Firmin Viry, Granmoun Baba, Rwa Kaff na Ti Fock, na maloya ndwontokuw a woedzi afora bi tse dɛ séga, zouk, reggae, samba, afrobeat, jazz na rock, agye dzin wɔ supruw do.

## Amambra Mfaso
Wɔkyerɛw Maloya dzin wɔ afe 2009 mu wɔ France UNESCO Amambra Mu Ndzeyɛɛ dzin mu.

Dɛm ndwom edwuma bɔbew yi, nna ɔyɛ 1994 Jean Paul Roig, ne sen a ɔato no dzin *Maloya Dousman  krataa tsintsim mu*.

## Hwɛ iyi so
* Sega ndwom,  Réunion amambra mu ndwom fofor
* Réunion Ndwom
* Réunionnais Edzin
* #Blues-like birisii ndwom edzin

## Mboaedze
Gagok

Gagok yɛ Koreafo hɔn ndze ndwontow kuw a ɔyɛ basia na banyin ndze.

Koreafo amambra ndwontow ndzɛmba na nkekaho bi na wɔdze bɔɔ biribi kakra. 

Wɔakyerɛw wɔ UNESCO Amambra Ndzeyɛɛ dzin mu fitso 2010 na wɔkyerɛw wɔ South Koreafo Amambra Ndzeyɛɛ egyapadze mu fitsi 1969

## Linke a ɔkɔ ekyir
https://web.archive.org/web/20051202053724/http://aris.ss.uci.edu/rgarfias/korea/kagok21.jpg.html

https://books.google.com.gh/books?id=f3GTTntO4tcC&q=kagok&redir_esc=y#v=snippet&q=kagok&f=false

http://www.asianinfo.org/asianinfo/korea/perform/distinguishing_features_of_korea.htm
Owari Tsushima Tennō Afahyɛ

**Tenno Matsuri (天王祭り)** yɛ afahyɛ a wodzi no afe biara, wɔ Ayɛwoho bosoom no mu, wɔ Tsushima, Aichi. Nda ebien dwumadzi no kɔ do wɔ ewimbir afahyɛ no a ahyɛmba, a kor biara wɔdze nkrataa ɔha anan esiesie ho, ma ɔfa Tenno esutsen mu no. Wɔdze afahyɛ no kae Gozu Tenno. Dɛm afahyɛ yi san so kɔ do wɔ Tokyo.

## Linke ahorow

* Gion/Tsushima Shinkō at Encyclopedia of Shinto
* official site (in Japanese)
Hung Ɔhen wu afedzi

**Hùng Kings' Asɔrfie Afahyɛ** (Vietnamese: *Giỗ Tổ Hùng Vương or Lễ hội đền Hùng*) yɛ ahoɔdzen dur afahyɛ a wɔyɛ no afe biara a ɔhyɛ ase wɔ 8th kesi 11th wɔ bosoom a ɔtɔ do ebiasa a wɔyɛ dze hyɛ Hùng Vương anaa Hùng Kings enyimnyam. Afahyɛ da nankasa, a ɔyɛ ahomgyeda wɔ Vietnam fitsi 2007 wɔ da ɔtɔ do du mu.

 
Ɔwɔ mu dɛ Hùng Ahemfo ne wu afedzi (Vietnamese: *Giỗ Tổ Hùng Vương*), naaso afahyɛ no nnyɛ da Hùng ahemfo hɔn mu biara dze wui.

## Afahyɛ
Siantsir ntsi a wɔyɛ dɛm afedzi yi nye dɛ wɔdze hyɛ Hung ahemfo a wɔyɛ amambra mu mpanyimfo na ahemfo a wodzi kan wɔ ɔman no mu. Afahyɛ no hyɛɛ ase dɛ apaa mu ahomgyeda, naaso abɛyɛ ɔman n'ahomgyeda a ɔhyɛɛ ase wɔ 2007. 2016 mu no, nyimpa dodow a wɔkɔɔ afahyɛ no bi dodow yɛ ɔpepem esuon. 

## Dwumadzi Nankasa

Dwumadzi no kɔ do mpɛn pii,  naaso da a ɔtɔ do du wɔ bosoom no mu yɛ da no ho hia. Dwumadzi no hyɛ ase wɔ koko n'ase, na wogyina wɔ asɔrfi biara mu ansaana woedur Asɔrdan kɛse no mu. Ha no, akwantufo bɔ mpaa kyerɛ hɔn ewuakɔr.

## Hwɛ ha so
* Giỗ
* Ancestor worship in Vietnam

## Mboaedze
Baltic ndwom afahyɛ ahorow

Baltic ndwom afahyɛ (Estonian: laulupidu, Latvian: dziesmu svētki, Lithuanian: dainų šventė) yɛ amambra ndwom na asaw afahyɛ wɔ Baltic Nkurowpɔn no mu wɔ UNESCO Amambra Ndzeyɛɛ Edzin no mu.

Afahyɛ ndwom a odzi kan no kɔr do wɔ Zürich,Switzerland wɔ Obiradzi 1843. Adwontofo 2,184 na wɔkɔree (de:Schweizerisches Gesangsfest). Amambra no tserɛw wɔ Würzburg, Germany wɔ 1845 mu na ofitsi hɔ no odur Baltic Nkurowpɔn Via Baltic Germans na aman a wɔnye hɔn bɔ hye. Ahyɛse no wɔyɛɛ wɔ 1869 wɔ Estonia (Estonian Ndwom Afahyɛ), na afe 1873 mu wɔ Latvia ( Latvian Ndwom na Asaw Afahyɛ). Ekyir no amambra no baa Lithuania (Lithuanian Ndwom Afahyɛ) wɔ 1924.

Dɛm afahyɛ yinom yɛ adze kɛse a ɔtwe ndwontofo 30,000. Wodzi afahyɛ no wɔ mfe enum biara mu wɔ Estonia na Latvia na mfe anan biara mu wɔ Lithuania, a wɔdze too amambra ndwom na wɔsaw so ka ho. Soviet ber mu no, nna afahyɛ no amamnyɛsɛm mu menntse mo ho ase adze bi wɔ kurow yɛ mu. 1980s ewiei mu no, ndwom bɛyɛɛ ndzɛmba bi a wɔdze hɔn ho, a ɔtɔfabi a ɔyɛ ndwonto mu yikyerɛ. 2014 mu no, Estonian Ndwom Afahyɛ no nyaa nyimpa 159300. Nna iyi yɛ amba dodow a Estonian enya fitsi dɛ ɔsan bɛdzee no ho.

## Mboaedze
Ojiya-chijimi

**Ojiya-chijimi** (Japanese: 小千谷縮) yɛ Hemp a wɔwen wɔ no tsitsir wɔ Ojiya, Niigata wɔ Japan. Ɔyɛ tam  a ɔdze Ramie dzi dwuma (Ramie tam). Ɔbɛyɛɛ Amambra Egyapadze a nna no ho hia papaapa wɔ 1955, na wɔdze ne dzin kaa amambra ndzeyɛɛ ho wɔ Echigo-jofu wɔ afe 2009 mu.

## Mboaedze
Aubusson tapestry

Aubusson tapestry yɛ tapestry a wɔyɛɛ wɔ Aubusson, wɔ etsifi afa mu wɔ Creuse wɔ France finimfin afa mu. Dzin no kata adze bi a wɔyɛɛ wɔ kurow bi a ɔbɛn Felletin, a wɔtaa hu ne ndzɛmba dɛ "Aubusson".Edwumakuw no tuu mpon wɔ 1300 ekyir wɔ ebusua ehyiadzi mu,nna ɔyɛ adze woetsintsim a Flemings rohwɛ do dada wɔ mfeha a ɔtɔ do duesia no mu. 

Ɔwɔ mu dɛ nna nnyɛ Aubusson tapestry etsipɛn nye Gobelins tapestry dze, naaso wotum nyaa Beauvais tapestry dzibew wɔ mfeha a ɔtɔ do duawɔtwe no mu.

Afe mpem ebien na akron(2009) mu no, "Aubusson tapestry" dzin kedzii UNESCO Amambra Ndzeyɛɛ a Ɔfa Nyimpa Ho edzin no mu. Dɛm ber no, edwumakuw no boaa wɔ ehyiadzi ebiasa mu, na du na ankorankor edwindzefo so. 

## Abakɔsɛm
Felletin nye Aubusson tapestries mintsimadze wɔ Charlotte a ofi Albret etuhofakyɛ ho, Duchess a ɔwɔ Valentinois na Cesare Borgia (1514) kunafo no. Wɔdze enyidzi kɛse maa ehyiadzi no wɔ afe 1665 mu, naaso obedzi hɔn nsa mu wɔ mfeha a ɔtɔ do duawɔtwe no mu, a  François Boucher,Jean-Baptiste Oudry na Jean-Baptiste Huet, yɛɛ mfonyin kaa ho,a dodowara fa no Nyamesɛm ho. Aubusson tapestries gyina mfonyin dwumadzi do, anaa nsa ano mfonyin a low-warp tapestry-edwindzefo yɛe. Ɔfa no Flemish na Parisian ho dze wɔdze tam a no mu yɛ dur yɛ edwuma ber kor noara mu, wɔyɛɛ biribi faa ***verdure*** ekyir mfonyin ho, nhaban a wɔayɛ no dɛ mbrɛ wɔpɛ na efifidze nketsenketse a nnoma tra  na ofi mu ma wohu abantsentsen na nkurow kakraa bi.

Mfeha a ɔtɔ do duakron mu no, ndzɛmba nyɛe wɔ mfeha a etwa mu na ndzɛmba a wɔdze kata ntaabo ho, na ndam a wɔyɛ dur, maa edwumakuw no gyee dzin, na kurow no so dzii akotsen wɔ Wiadze Ntokwa a otsia ebien no ekyir nsesa no mu. Mbom, nna Jean Lurçat a ɔyɛ edwindze nyi a odzi akotsen nye Marcel Gromaire na Pierre Dubreuil efi hɔ wɔ Fankwa 1939.

*Le Bouquet* (1951) a Marc Saint-Saens yɛɛ no ka French atam a w'agye dzin na wɔtaa dze hɔn dzi egyina mu wɔ French atam a wɔye dur wɔ mfeha a ɔtɔ do eduonum mu. Ɔyɛ kwadwom dze ma Saint-Saens wɔ ɔbɔadze ndzɛmba na abrabɔ mu nsɛm a n'enyi gye ho.

The museum of the ) in Aubusson which opened in 2016 has a large collection of Aubusson tapestries.


Tapisserie d'Aubusson (Huet).JPG|Aubusson tapestry after Jean-Baptiste Huet, c. 1786
Tapisserie-Aubusson-Arles-4.jpg|Aubusson tapestry from Arles 
Eole.jpg|Aubusson tapestry; design by Isaac Moillon at the ), Aubusson
Giong Afahyɛ

Gióng Afahyɛ (Vietnamese: Hội Gióng) yɛ amambra afahyɛ a wodzi no wɔ afe biara mu wɔ Hanoi a wɔdze kae hɔn okunyin, Thánh Gióng, a ɔbɔɔ ɔman no ho ban fii atamfo nsa mu. Wɔdze afahyɛ no kaa UNESCO Amambra Ndzeyɛɛ edzin no ho.

## Mboaedze
Pirekua

***Pirekua*** (Purépecha) yɛ ndwom a ofi Purépecha (Michoacán, Mexico). *Prekua ndwontonyi a ɔyɛ pirériecha* botum ayɛ banyin anaa basia, kor anaa dodow, na wotum dze nsɛnkuw pɛr wɔ *pirtkua. Pirériechas*  tse dɛ bagua ananmusifo na "ntseasee na nkitahodzi dwumadzi a no ho hia wɔ Purépecha nkurow mu."

Pirekua kitsa ahomansia, ahoma na mframa, na kyen kakrabi, anaa [*pirériecha* are]  a hwee nnka ho. "Wɔdze ngyegyee Kamakama bi a wɔfrɛ no "*sones"* kaa ho (mber 3/8) anaa *abajeños (mber 6/8)*, ndwom aka Ebibiman, Europefo, na Amerika abɔ mu.

*Pirekua* nye ewia na waltz yɛ adze kor, na Henrietta Yurchenco  so kyerɛ dɛ ewia no na pirekua wɔ dwumadzi kor mu, a wɔdze ngyegyee ndzidzido dzi dwuma na wɔdze chord ebiasa dzi dwuma (I-IV-V) wɔ nsesa tsitsir anaa tsitsir kakra ho.

*Pirekua* mu nsɛm no hyɛ ase fi "abakɔsɛm dwumadzi besi ɔsom, anyɛnkoyɛ na amanyɛsɛm na ɔdɔ na mpenatwe, a wɔdze nsɛnkyerɛdze dzii papaapa." Nsɛm taa dze nhyiren nsɛnkyerɛdze, ayɛmuyie, na apaa mu ahosu. Dɛmara so na wɔtaa to *sones wɔ* Spanish kasa mu, wɔtaa tow *pirekua*  wɔ Purépecha kasa, na *sones*  mu nsɛm taa fa daadaa asetsena mu nsɛm ho.

## Mboaedze

## External links
*Media services: "Pirekua, traditional song of the P’urhépecha", *UNESCO.org*.
Huaconada

**Huaconada** ( a wɔbɔ no wɔ Spanish mu: [wakoˈnaða]) yɛ atɔrmuadze asaw a wɔsaw wɔ ekurase bi a wɔfrɛ no Mito wɔ Concepción a ɔyɛ  Peruvian Andes ne kurowpɔn. Wɔakyerɛw wɔ UNESCO Amambra Ndzeyɛɛ buukuu mu wɔ afe 2010 mu.

Nda ebiasa a odzi kan wɔ Sanda mu no, mbanyin a wɔdze krakrabotobi ahyehyɛ hɔn enyim a wɔfrɛ hɔn "huacones" saw asaw ahorow wɔ ekurase hɔ. "huacones" no gu mu ahorow ebien: hɔn a wɔhyɛ amambra ntar na hɔn so a wɔhyɛ kakabotobi " a wɔdze kyerɛ obu na ohu", na hɔn a wɔhyɛ abaɛfor ntar, " a ɔkyerɛ awerɛhow, anaa atwetwesi". Wɔbɔ tsetse kyen  kakraba bi a wɔfrɛ no "tinya" wɔ ber a wɔresaw no mu. Egya na ɔdze asaw no hyɛ ne ba banyin na ɔdze ne ntar na krakrabotobi so ka ho, naaso hɔn a wɔda suban pa edzi nkotsee na wɔma hɔn kwan ma wɔsaw amandze asaw a ɔyɛ "huacones" no.

## Hwɛ iyi so

* Peruvian asaw

## Mboaedze
Horezu nkukunwen

**Horezu ceramics** yɛ Romanian kukuwen soronko a wɔdze nsa yɛ wɔ kurow bi a wɔfrɛ no Horezu wɔ Oltenia (Vâlcea County) etsifi, a ɔbɛn Horezu Monastery. Ɔkyerɛ kukuwen ho nyimdzee wɔ awo ndzidzi do nyina mu, ɔno ntsi na adwimfo a wɔwɔ Horezu kukuwen bea kyerɛwee wɔ UNESCO Amambra Nzeyɛɛ buukuu mu wɔ Mumu 2012.

Hɔn ndwuma no wɔakyɛ mu akɔ mbanyin na mbasia mu. Naaso, mbanyin yɛ asaase no ho edwuma, na wɔpepa hɔ, wotwa, ma wɔafɔw, ma wɔka, na wotsiatsia do na wɔka fra-sesa no kɔ ndɛtse kɔkɔɔ mu, ahoɔdzen na ahoɔhar. Odwimfo kor biara wɔ kwan a ɔfa do hyehyɛ ne ndzɛmba, naaso obiara bu mbrɛ ɔyɛ ne ndzɛmba. Mbasia no siesie kutu no ho ansaana wɔayɛ adze nankasa na ndzɛmba a wɔdze bɛyɛ amambra ntar. Hɔn nyimdzee a wɔdze ka ahyehyɛdze na ahosu bɔ mu no kyerɛ hɔn nyimpabɛn na soronko wɔ hɔn edwuma mu. Ahosu no nye, kɔkɔɔ, ahabun na ma wɔfrɛ no "Horezu ivory". Hɔn a wɔdze Horezu yɛ edwuma no dze amambra ndzɛmba beberee bi tse dɛ ma wɔdze pepa asaase no do, nkukuwen ho ndzɛmba. 

Dɛm tsetse edwindze yi, nananom na wɔbɔɔ ho ban, a ɔbɛyɛɛ bea wɔ Olari wɔ Horezu, hɔ na wɔdan ndɛtse ma ɔbɛyɛ fɛfɛɛfɛ tse dɛ ma hɔn nananom yɛe. Horezu yɛ Roman tsetse edwindze bea a ɔbɛyɛɛ adze a nna ɔdze sika brɛ ebusua a wɔyɛ no, mekyerɛ:  Ogrezeanu, Vicsoreanu, Iorga, Frigura, Mischiu, Popa etc. Seseiara dɛm edwindze edwuma yi abɛyɛ ebusua adze, naaso ɔsan so wɔ edwumayɛ mbea a wɔwɔ edwuma mu panyin kesi osuanyi , na edwindze afahyɛ na yikyerɛ.

## Mboaedze
Semeiskie

Semeiskiefo yɛ orthodox Old Believers kurom fo a wɔatsena Transbaikal fitsi Ɔnwanwanyi Catherine aber do. Amandze a nna wɔyɛ wɔ Believers no bɛyɛɛ osiwkwan wɔ hɔn a wɔwɔ ɔman n'asɔr mu ber a wɔdze mfeha a ɔtɔ do duesuon ɔsom mu nsesa a ɔyɛ Raskol bae no.

Hɔn a wɔpoo nsesa no bɛyɛɛ "Old Believers" na wɔkɔr do suo hɔn gyadzi mu. Semeiskiefo yɛ nyimpakuw bi a wofi Old Believers a wotuu kwan kɔr Gomel wɔ Belarus ( dɛm ber no nna ɔyɛ bea wɔ Poland). Catherine nwanwanyi dze nyimpakuw no kɔr Buryatia, a nna wɔrotwe dɛ wobotum abɛyɛ ekuafo wɔ Cossack bambɔfo a wɔbɔɔ ebusuakuw no ho ban. Semeiskie ase fo no atsena mantɔw no mu mber tsentsen.  

## Amambra
Semeiskie wɔ anokasadwin tsentsen, wɔ kasa na ndwontow mu. Phonic ahorow a ɔwɔ Semeiskie ndwom mu,mekyerɛ ndwom krɔnkrɔn na wiase ndwom. Nsɛntsitsir a ɔwɔ ndwom no mu no nnyɛ kor, fitsi ɔsom mu nsɛm kesi daa daa asetsena mu nsɛm ndwom. Wɔkyerɛw Semeiskie amambra no wɔ UNESCO Amambra Ndzeyɛɛ a Ɔfa Nyimpa ho wɔ afe 2001 mu. 

## Mboaedze
Nōgaku

***Nōgaku*** (能楽)  yɛ Japanfo hɔn amambra ehyiadzibea no mu kor. Wɔdze ngyegyee ɔyɛkyerɛ a ɔyɛ *noh*  mu nsɛm yɛ, na *kyōgen* (狂言) agorhwɛbea. Amambra mu no, wodzi dwuma wɔ agorhwɛbea ebien no nyina bɔ mu kor, *kyōgen* wɔakyekyɛ mu nketseketse *noh*  wɔ da a wɔdze dzi dwuma no.

Woenya nsunsuando wɔ *Bunraku* do, anaa Japanfo agorhwɛbea a ɔyɛ *Kabuki**.*

Wɔkyerɛw Nōgaku agorhwɛbea dzin wɔ UNESCO edzin mu wɔ anokasadwin na Amambra Ndzeyɛɛ a ɔfa Nyimpa ho wɔ mpem ebien na awɔtwe(2008) mu. 

## Mboaedze
Morna

**Morna** kyerɛ dza odzidzido yi:

## Arts and entertainment

* Morna (ndwom), yɛ ndwom ne mu fa bi ma Cape Verdean
* Morna (ndwomtow kuw), ɔyɛ kuw bi a wɔ tow ndwom a wɔfri Slovakia
* Morna, yɛ kurow a onnyi hɔ nanso ehɔ na wɔyɛ Estonian TV series *Õnne 13* .

## Flora and fauna

* *Morna* (bug), yɛ abowa ebusuakuw a wɔfri ebusua ɔyɛ Pentatomidae
* *Morna*, yɛ nsɛnfua a odzi nsɛ ma ahaban  ebusuakuw *Waitzia*

## People

* Morna Anne Murray (wɔwoo no wɔ afe 1945), ɔyɛ ndwomtonyi a ofri Canada
* Morna Nielsen (wɔwoo no wɔ afe 1990), ofri New Zealand na nna odzi akotsen wɔ cricket agordzi mu
* Morna Stuart (1905–?), Ɔkyerɛwfo  na nyia ɔyɛ sini agordzi ɔkyerɛw a ofri Britian
* Morna Wood (fl. 1915–1917), America amanyɔnyi

## Places

* Morna, Estonia, ɔyɛ ekuraase
* Morna River, Maharashtra, India
Cheoyongmu

***Cheoyongmu*** yɛ dza ogyina hɔ ma Korea asaw a wɔdze nkataenyim yɛ na ofa nyimpa tsitsir ma  *Cheoyong* ho (처용, 處容), Dragon King ma Eastern Sea ne ba banyin. Ɔsanso yɛ Korea court asaw a w'awɔ hɔ akyɛr na wɔyɛɛ no wɔ Unified Silla mber mu. Cheoyongmu sanso abɛka ho dɛɛ shamanistic asaw osiandɛ nna wɔyɛ dzi pam sunsumfi wɔ afe n'ewiei.

Akwan a nyimpa a oresaw no fa do no aber biara ɔyɛ enyimunyamhyɛ na ahoɔdzen wɔ mu. Ɔsanso gyina n'akwan ahorow na ndwom ne fa a ogyinado, na w'esiesie no yie dze nsɛm ahorow ahyehyɛ ndwom no mu. Asaw no dze nyimpa enum na daa wɔsaw, na ne ntarhyɛ na nkataenyim dze yɛ ma ɔda nsiw.

Ɔda UNESCO Intangible Cultural Heritage List do fri 2009 na w'ato no dzin dɛɛ South Korean Intangible Cultural Property fri 1971.

## Sanso hwɛ

## Nhwɛdo

## Abɔntsen do nkitsahodzi
Klapa

**Klapa** yɛ amambra ndwom bi wɔbobɔ nsɛm do a n'abɔse fi Dalmatia, Croatia. Kasafua *klapa* ase kyerɛ dɛ "anyɛnkfo kuw" na n'ase fi asɔr ndwontow mu. Mpɛn pii no wɔdze ɔdɔ, wine(grapes), ɔman (wo kurom) na po na wɔdze siesie. Adze pɔtsee a ɔwɔ ndwom no mu yɛ koryɛ na ndwom dɛw, a ngyegyee papa ka ho. Afe 2012 mu no, wɔkyerɛw klapa dzin wɔ UNESCO Amambra Ndzeyɛɛ a ɔfa Adasa ho buukuu mu.

## Nkyerɛkyerɛmu
Klapa kuw no kitsa tenor a odzi kan, ma ɔtɔ do ebien, baritone na ma ne ndze mu piw. Sɛ yɛdze tenor a odzi kan no to nkyɛn a, ndze nyinara botum dze bi aka ho. Mpɛn pii no, adwontof mbanyin du-ebien na wɔyɛ. Seseiara dze, basiafo kuw a wodzi ndwom enyim no abɛgye dzin, naaso mbanyimfo na mbasiafo kuw no mmbɔ mu.  

Ɔwɔ mu dɛ klapa yɛ ndwom a wɔbobɔ no mu nsɛm, na dwumadzi bi mu dze wotum dze dwetaa na mandolin ( sɛnku a no su na ndze nye tamburitzas sɛ). Wobotum so dze keyboard aka ho, a mpɛn pii no ɔboa.

## Wiadze fofor
Klapa amambra da ho tse ase, a wɔbɔ ndwom fofor na wɔyɛ afahyɛ ahorow so. Afahyɛ a wodzi wɔ Dalmatian Klapas wɔ Omiš yɛ ndwom afahyɛ a w'agye dzin na ɔwɔ amambra dodowara wɔ Klapa ndwom mu. Kuw kor a akɔ yie wɔ ndɛ mber yi mu nye Klapa Šufit, a odzii nkonyim wɔ afahyɛ no mu mfe ebiasa, 2006-2008. Mberantsɛ pii a wofi Dalmatia bu klapa yie na wotow dabiara wɔ ber a woridzidzi anaa ronom. Nnyɛ adze nnketse dɛ wɔrotow klapa wɔ gua do ber a woenya edziban na wenyin bi ronom.

Afe 2013 mu no, Croatia paw klapa kuw no dɛ wogyina mu mma ɔman no wɔ Eurovision Ndwom Akansi. Nna wɔfrɛ klapa kuw no Mora, a ɔyɛ  "Mižerja". Klapa s Mora yɛ "klapa soronko" wɔ agofomba esia a Maestro Mojmir Čačija  fii klapa kuw enum no mu, a ebien fi Kampanel, na kor fi Sinj, Crikvenica,  Šibenik na Grdelin.

## Hwɛ iyi so

* A cappella

## Mboaedze
Fiesta de la Candelaria

**Candlemas**, a ɔnoara so nye **Yesu Kristo Afahyɛ**, Ɔɔbaabun Maria a Wɔahyira no Ahotsew Afahyɛ, anaa Nhyiam Krɔnkrɔn Afahyɛ no yɛ Kristofo afahyɛ a wɔdze kae Yesu a wɔdze no kyerɛɛ wɔ Asɔredan mu. Ɔgyina nkontaa a ɔfa Yesu a wɔdaa no edzi wɔ Luka 2:22–40 no do. Wɔ Leviticus 12 ase no, na ɔwɔ dɛ wɔtsew ɔbaa ho mbrɛ eguambaa a wɔdze bɛbɔ ɔhyew afɔr, na ebubur dɛ bɔnho afɔr, wɔ banyi twatsiatwa ekyi ndafua eduasa ebaasa (33). Ɔtɔ bosoom Kwakwar da ɔtɔ do ebien (2), a sɛnea wɔtaa yɛ no ɔyɛ Borɔnya–Epiphany ber no da a ɔtɔ do eduonan (40) (awo ekyi ber) na dza ɔba ewiei. Ber a ɔyɛ amambra dɛ Kristofo a wɔwɔ aman bi mu no yi hɔn Borɔnya ahosiesie fi hɔ Anafua a ɔtɔ do du-ebien (Epiphany Anafua) no, abakɔsɛm mu no, hɔn a wɔwɔ Kristofo aman afofor mu no yi fi Candlemas ekyi. Wɔ Candlemas mu no, Kristofo pii (tsitsir Epuei Fam Ortodɔksfo (Orthodox), Roma Katolekfo (Catholics), na Protestant asɔre atsitsir bi a Lutheranfo (Lutherans), Anglikanfo (Anglicans) na Methodistfo (Methodists) ka ho) nso dze hɔn kyɛndar kɔ hɔn apaamu hɔ asɔr mu, baabi a wohyira hɔn na afei wɔdez dzi dwuma afe no mu ber a aka no; wɔ Kristofo fam no, dɛm kyɛndar a wɔahyira do yi yɛ Yesu Kristo a ɔyɛ Wiadze kan no.

## Mboaedze
Lefkara ahoma atar

**Lefkaritika or Lefkara Laze** yɛ ahoma atar bi wɔdze nsa ayɛ a ofi Pano Lefkara Cyprus. No su papaapa nye hemstitch, satin stitch fillings, pandze ano edwuma, fufuw, brawn, ecru ahosu na geometric. Afe 2009 mu no, wɔkyerɛw dɛm ahoma atar edwuma yi dzin wɔ Amambra Ndzeyɛɛ edzin mu.

## Abakɔsɛm

Lefkaritika yɛ nwene ho edwindze a ɔyɛ nsa ano edwuma wɔ Cyprus, wɔ afeha a ɔtɔ do dunan no mu. Ɔhyɛ Cyprus Edwindze fitaa no ase. Ɔtse dɛ adze bi akyɛr, a wɔfrɛ no ‘asproploumia’.‘Asproploumia’ a wɔpam no tsitsir no nye Lefkaritika fofor no. Wɔdze ahoma fofor na nsusuwii ahorow ka ho a ogyina wo nyimdzee soronko na adzebɔ a ɔwɔ nwen no mu o. Ankyɛr na Lefkaritika dur no su a ɔkorɔn, osian akansi a ɔda mbasiafo ntam ntsi, osiandɛ nna wobu hɔn dɛ wɔyɛ awaregyae ho mfinimfin fa. Ná ɔsɛ dɛ basia biara nya ndzɛmba a wɔaboaboa ano a wɔatserɛw mu a woesiesie ama ɔyɛkyerɛ wɔ n’ayeforohyia da no. Dɛn kwan yi do no, wɔdze atsetsesɛm mu ndzɛmba no pii fii na no mu kɔɔ ne babasia nkyɛn. Nna mbasiafo pii yɛ nwen dɛ edwuma so. Mba a wɔyɛ nwen wɔ Pano Lefkara, a wɔfrɛ hɔn ‘ploumarisses’ na wɔyɛɛ hɔn ndzɛmba a wɔyɛ no ho nhyehyɛɛ fii fie. Mbanyimfo a wof Lefkara a wɔfrɛ hɔn ‘kentitarides’ no yɛ eguadzifo na wotuu kwan faa Europa na Scandinavia. Dɛ mbrɛ tsetsesɛm kyerɛ no, wɔ afeha a ɔtɔ do 15 mu no, Leonardo da Vinci kɛseraa Cyprus na ɔdze Lefkara Lace san kɔɔ Italy, a ndɛ osiesie Duomo Asɔrdan Kɛse a ɔwɔ Milan no.

## Bea A Wɔyɛ Ndzɛmba No
Kan no na mbea akɛse a wɔyɛ ndzɛmba nye Pano Lefkara na Kato Lefkara nkurase.  Ndɛ wɔyɛ dɛm nwen yi wɔ Cyprus nyinara, tsitsir wɔ nkurase, Kato Drys, Vavla, Vavatsinia, Ora, Choirokoitia, Skarinou, Dali na Athienou.

## Ndzɛmba Na Nyimdzee Ahorow
Wɔdze hɔnom tam fitaa a wɔdze kotoku a wɔyɛ wɔ Cyprus na ɔyɛ Lefkara Lace a odzi kan no. Wɔdze ahoma a wɔdze na ma wotwitwa a wɔaka abɔ mu na odzi dwuma. Wɔdze nwen akɛse a wɔfrɛ no ‘tagiades’ no ka ‘dantela venis’ (‘Venice Lace’), ‘pittota’, ‘gyroulota’, ‘liminota’ nsusuw ho.

## Mboaedze
Falak

**Falak** (n’asekyerɛ ara nye "sor," "nkrabea," "wiadze") yɛ ndwom kwan a efi Pamir Mbepɔw a ɔwɔ Asia finimfin fam, tsitsir Badakhshan mantɔw a ɔwɔ Afghanistan etsifi fam epuei, Tajikistan anafo fam epuei, na Pakistan etsifi fam. Falak ndwom botum ayɛ nyamesom-ahintasɛm mu nsɛmti a ɔfa ɔsor dɔ, ntsetsew na nkabom (a wɔtaa nya fi Persia Sufi awensɛm mu), anaadɛ wiadze na awerɛhow nsɛm a ɔfa nyimpa dɔ na amandzehu.

## Ndwom nkyerɛkyerɛ
Mpɛn pii no, Falak ndwom no yɛ dza ɔkɔ fam, na mpɛn pii no, dza anohyeto wom no yɛ hexachord (nnyigyei esia) nkutsen.

## Edwindadze a wɔdze dzi dwuma
Wobotum ato Falak acappella, a wɔdze edwindadze ka ho, anaadɛ wɔdze edwindadze abɔ ho. Falak edwindadze bi nye ghijak (spike fiddle), nay (Persiafo sanku), na dombura (sanku a nye kɔn tsentsen), nye edwindadze a wɔdze bɔ ndwom.

## Mboaedze
Chinese Zhusuan

**Zhusuan** (China kasa: 珠算; pinyin: zhūsuàn; n’asekyerɛ ara nye: "bead akontabuo") yɛ nyimdze na ndzeyɛe a ɔfa nkontaabu a ɔnam suanpan anaa Chinafo abacus do. Wɔ afe 2013 mu no, wɔakyerɛw no wɔ UNESCO Ananmusifo dzin a ɔfa Adesamba Amambra Egyapadze a Intum Nhu Ho (UNESCO Representative List of the Intangible Cultural Heritage of Humanity). Ber a wɔresi nkyerɛwee no ho gyinae no, Aban Ntam Boakyikuw no kaa dɛ "Chinafo bu Zhusuan dɛ amambra mu nsɛnkyerɛdze a ɔkyerɛ hɔn nyimpasu na edwindadze a mfaso wɔ do nso; wɔdze fi awo ntoatoado do kɔ awo ntoatoado do, ɔyɛ nkontaabu kwan a wɔayɛ no sɛnea ɔfata da biara da asetra mu ndzɛmba pii." , a ɔsom asetra na amambra dwumadzi ahorow pii na ɔdze nyimdze nhyehyɛɛ fofor ma wiadze." Chinafo Abacus na Adwen mu Nkontaabu Fekuw na edzii kuw a wɔdze bɛma wɔakyerɛw Chinafo Zhusuan dzin wɔ dzin no mu no enyim.

## Abakɔsɛm
Nna Zhusuan yɛ abacus a wɔyɛɛ wɔ China wɔ afeha a ɔtɔ do ebien (2) Y.B. Wɔ afeha a ɔtɔ do duebiasa (13) mu no, Guo Shoujing (郭守敬) dze Zhusuan dzii dwuma dze buu afe biara a ɔkyinkyin no tsentsen ho akontaa na ohuu dɛ ɔyɛ ndafua 365.2425. Wɔ afeha a ɔtɔ do duesia (16) mu no, Zhu Zaiyu (朱載堉) dze Zhusuan buu ndwom mu Duebien ntsamgyinafo pɛr Temperament ho akontaa.

## Wɔ Amambra mu
Zhusuan yɛ Chinafo amambra a wɔdze dzi dwuma wɔ amandze kwan do no fa tsitsir. Zhusuan wɔ nkɛntɛndo a ɔkɔ ekyir wɔ Chinafo asetra mu ndzɛmba ahorow do, tse dɛ Chinafo amandze, kasa, nhoma, nsusuwso, adansi, na dza ɔkeka ho, na ɔdze amambra mu adzeyɛ bi a ɔfa Zhusuan ho ba.

## Mboaedze


## Abɔntsen do nkitahodzi ahorow

* UNESCO video on Chinese Zhusuan on YouTube (Published on Dec 4, 2013): Zhusuan
Chovgan

**Chovgan**, **Chowgan** anaa **Chogan**(Persia kasa mu: چوگان, roman kasa mu: čōwgan), yɛ enyigyedze kuw agordzi a mpɔnkɔ na ɔhyɛase wɔ tsetse Iran (Persia). Nna wobu no dɛ adehye agor na nna wɔyɛ wɔ afuw a ɔyɛ soronko mu, wɔ mpɔnkɔ a wɔatsetse hɔn tsitir do. Nna agordzi no atrɛw wɔ Asiafo mu. Wɔbɔ wɔ Iran, Azerbaijan, Tajikistan, na Uzbekistan.

Wɔ afe 2013 mu no, wɔdze chovqan a ɔwɔ Republic of Azerbaijan no kaa UNESCO dzin a ɔfa Amambra Egyapadze a Intum Nhu ho a ɔhia bambɔ ntsɛmara.

Ekyir wɔgye toom wɔ Atɔe Fam Wiadze a wɔfrɛ no ndɛ dɛ polo no mu.

## Abakɔsɛm

Naqsh-e Jahan Square in Isfahan is the site of a medieval royal polo field.

Chovgan hyɛase wɔ Iran (Persia) tsetse aber do na nna zyɛ Persia ɔman enyigyedze a na adzehye dzi kɛse. Mbaa dzii agor yie tse dɛ mbanyin. Chovgan hyɛase wɔ mfe Apem ber mu a edzi kan A.D. finimfin, sɛ kuw agordze. Nna ɔyɛ dza aba do wɔ Mfe ɔhaha pii mu wɔ Finimfin Epuei. Wɔyɛɛ agor no asinasin ho mfonyin ber na ber mu wɔ tsetse mfonyi nkakraba mu, na wɔdze agor no ho nkyerɛkyerɛmu na mbra a ɔkɔ ekyir nso maa wɔ tsetse nsaano nkyerɛwee no mu.

### Chovgan wɔ Iran

Chovgan, a wonyim no dɛ chowkan wɔ Sasanian Ahenma no mu (Finimfin Persia kasa: čowkān), yɛ adzehye nwomasua fa ma Sasanian sodzifo kuw no. Epuei fam Romafo a wɔbɛn hɔn no faa chovgan fii Sasanianfo hɔ na wɔfrɛɛ no tzykanion, a wonya fii Finimfin Persia asɛmfua mu. Wɔ Theodosius II ahendziber do no, Roma ahemfie no hyɛase bɔɔ tzykanion wɔ tzykanisterion (polo egumadzibea). Eduu Tang ahenman ber do (618–907) no, na wɔagye polo ho kyerɛwsɛm ahorow esi hɔ yie wɔ China. Dɛ mbrɛ Oxford Nsɛm asekyerɛ nwoma a ɔfa tsetse mber a otwa do ho (Oxford Dictionary of Late Antiquity) kyerɛ no, polo a agye dzin wɔ Tang China no, "Ekyingye biara nnyi ho dɛ, Sasanian ahemfie a na ɛwɔ nnommumfa mu no hyɛɛ mu den".

### Chovgan wɔ Azerbaijan

Wɔ Azerbaijan no, wobu chovqan (Azerbaijan kasa mu: Çövkən) dɛ ɔman egumadzi. Tsetse ndzɛmba ahorow a wɔatsintsim na dɔtse ahorow kyerɛ dɛ egumadzi no akyɛ wɔ hɔ wɔ abakɔsɛm mu. Dɛ nhwɛdo no, wohuu ahondze bi a chovgan agor bi mfonyi asinasin wom ber a na wɔretutu fam wɔ Oran-Gala bea hɔ, na ɔkyerɛ wɔ ɔkwan a ɔnsɛ do dɛ na agor no wɔ hɔ wɔ afeha a ɔtɔ do dubiako (11) mu wɔ Beylagan kurow no ho. Chovgan agordzi no ho asɛm nso pue wɔ “Khosrow na Shirin”, anwensɛm bi a Persia anwensɛm kyerɛwfo na adwenkyerɛfo Nizami Ganjavi kyerɛwee mu, na Turkeyfo anwensɛm tsentsen  “Kitabi Dede Korkut” nkratafa mu.

## Mboaedze
Đờn ca tài tử

Don Ca Tai Tu (China kasa: 彈歌樂才子) anaa Nhac Tai Tu (樂才子) yɛ ndwom a wɔbɔ wɔ dan mu wɔ Vietnam kɛse famu amambra ndwom mu. Ne nsɛnku no tse dɛ ma wɔdze dzi dwuma wɔ Ca Hue kwan do no; Bio so, wɔdze Europa nsɛnku guitar, violin, na dadze guitar a wɔayɛ mu nsesa dzi dwuma. Vong Co (‘Longing for the Past’) yɛ amateur ndwom a agye dzin kɛse no mu kor, na ndwom kyerɛwfo Owura Sau Lau, a ofi Bac Lieu Mantam mu wɔ Vietnam kesii famu na ɔhyehyɛɛ no ​​wɔ afe 1919 mu.

## Abɔse

Asɛmfua no fi Sino-Vietnamese nsɛmfua nhạc (樂, ma ɔkyerɛ ankasa nye ‘ndwom’) na tài tử (才子, ma ɔkyerɛ ankasa na ‘virtuoso’; na Chinafo ahyɛse nteasee na ‘ɔbenfo a ɔwɔ akyɛdze’)

## Hwɛ iyi so

* Guitar phím lõm
* Vọng cổ
* Cải lương
* Vietnamese music

## Mboaedze
Seal ntwae

**Seal nsiesie**, ɔsan so yɛ **Seal ntwae**,anaa ***zhuanke*** wɔ Chinese (篆刻 mu), yɛ amambra ɔyɛkyerɛ bi a n'abɔse fi China na ekyir ɔtserɛw kɔr East Asia. Ɔyɛ nsɔwano n'ase ntwitwae( n'enyim no dze yɛdze si biribi do dua, sen ne nkyɛnkyɛn anaa sor). Wɔsan so frɛ no ***seal engraving***.

## Abakɔsɛm
Shang dze wɔhyɛɛ ase dze seals dzii dwuma wɔ aban edwuma asoɛe, hɔ nna wogyina hɔ ma tum. Shang na Zhou aber do no, ndzɛmba a nna wɔdze yɛ seal ahorow no yɛ mboa hɔn mbiew, kɔɔber(brɔnze), na edwindzeyɛ. Nna wɔwɔ nkorfo a w'ahyɛ da ara atsetse hɔn, dɛ odwimfo, na edwimfo a wɔwɔ edwuma yi mu, mekyerɛ seal horow nyɛe. Osiandɛ seals a nna wɔyɛ no wɔ dɛm ber no mu no nna wɔta dze dzi dwuma wɔ aban na edwumakuw binom asoɛe, nna seals no su yɛ fɛw ara yie. Shang hɔ dze no, nna wɔdze  script (甲骨文) mbiew yɛ. Zhou aber do no, nna wɔdze dzi dwuma ( ɔnam dɛ nna Chinesfo agofomba nnyɛ kor), naaso nna dazhuan (大篆) anaa *jinwen* (金文) dze no dze wɔdze dzi dwuma.

Qin ahemman no mu no, ɔmanpanyin Li Si yɛɛ nsɔwano nkyerɛwee a ɔyɛ daa nna ɔyɛ kwan do adze a wɔfrɛ no Xiaozhuan (小篆) no ho nhyehyɛɛ na ɔhempɔn Qinshihuang kyerɛw maa no, ntsi wɔkaa Chinafo nkyerɛwdze ho nkyerɛwee a wɔakyerɛw no boom ma odzi kan.Osian Chinafo adansi nnkɔdo ntsi, na wɔdze nsɔwano a ɔwɔ dɛm ber yi mu so dzii dwuma kɛse wɔ adansi ndzɛmba mu, s.e., ber a woewie tile anaa birikisi bi ekyir no, na nea ɔyɛ no taa dze ne nsɔwano no hyɛ do. Yebotum ehu iyi wɔ tsetse ndzɛmba a ɔwɔ dɛm ber yi mu do. Nsɔwano a ɔtsetse dɛm no, sɛ hɔn a wɔyɛ no dzin, ber, anaa bea a wɔkyerɛ da nkyɛn a, ɔwɔ akwan horow dedaw, na ɔda hɔn a wɔyɛ no ankasa su edzi.

Song ahenman no mu no, nwomanyimfo-edwumfo dzii yie na nsɔwano yɛ bɛyɛɛ ma nkorɔfo enyi gye ho. Fitsi dɛm ber no, wɔdze bo a ɔyɛ mberɛw edzi dwuma kɛse wɔ nsɔwano a wotwitwa mu. Wɔfrɛ abo a ofi Qingtian, a seseiara ɔyɛ Zhejiang Mantɔw mu no, Qingtian bo (青田印石) ber a nna wɔdze ma wɔfrɛ no Shoushan bo (壽山印石) a ofi Fujian Mantɔw mu so dzii dwuma kɛse. Edwumfo binom bɛyɛɛ abemfo, na wɔyɛɛ edwindze ahorow pii. Afei so wɔ dɛm ber yi mu no wɔhyɛɛ ase dze nsɔwano dzii dwuma dɛ nokwardzi wɔ mfonyin na nkyerɛwee edwuma ahorow do.

Yuan ahenman no mu no na nsɔwano a wotwitwa yɛ edwindze a enya nkɔdo kɛse dadaw. Ná Ming na Qing ahemman no yɛ sika kɔkɔɔ mber ebien ma edwindze a wɔdze twa nsɔwano. Wɔ Qing ahenman no mu no, wɔhyɛɛ ase dze bo a ofi Mongolia a wɔfrɛ no Balin bo (巴林印石) dzii dwuma. Wɔ ndɛ mber yi mu no, Chinafo mfonyin anaa nkyerɛwee edwuma bi taa nya nsɔwano kor anaa ma ɔbor dɛm.


King_of_Na_gold_seal_imprint.svg|
Wangdaokunyin.gif|
Miwanzhongyin.gif|
Chenjiruyin.png|
Fengmengzhenyin.gif|


## Skuul Apapa
Zhe Skuul (浙派): ɔwɔ Zhejiang Province, wɔtaa twa no tsia Zhe skuul, anaa Xiling Skuul, wɔ ndwontonyi Xiling Seal Art Society. Dominant in the Ming and Qing dynasties.
Hui Skuul/Wan Skuul (徽派/皖派):ɔwɔ Anhui Province. odzi akotsen wɔ Ming na Qing ahendzi mu.
Hai Skuul (海派): ɔwɔ Shanghai a wɔdze too dɛm kurowpɔn no. Ɔbɛgyee dzin wɔ late Qing ahendzi na the Republic of China.

## Adwontofo a wɔagye dzin
* Qi Baishi
* Sha Menghai (Hai School)
* Xu Wei (Zhe School)
* Wu Changshuo (Hai School & Zhe School)
* Wu Qiuyan

## Mboaedze
Bachata

**Bachata** yɛ ndwom a ahyɛase wɔ Dominican Republic wɔ afeha a ɔtɔ do eduonu (20) mu. Ɔwɔ Europafo (Spain ndwom tsitsir), Tainofo a wɔyɛ kurom hɔfo na Afrika ndwom mu ndzɛmba bi, a ɔgyina hɔ ma Dominicanfo amambra ahorow.[1]

Bachata ndwom a odzi kan a wɔakyerɛɛw egu hama do no, José Manuel Calderón na ɔkyerɛɛw wɔ afe 1962 mu ("Borracho de amor") a ofi Dominican Republic. Bachata fir bolero nye ɔba (na ekyir, efi 1980 mfe no finimfin, merengue). Ahyɛase asɛmfua a wɔdze too ndwom no dzin nye amargue ("nwononwono", "ndwom a ɔyɛ nwononwono"), kesi dɛ asɛmfua bachata a ɔnnyɛ adwene mu dze no bɛyɛɛ dza agye dzin. Asaw kwan, bachata, nso nye ndwom no nyaa nkɔdo.[2]
Chamamé

Chamamé (Guarani kasa mu ma: apontow, basabasayɛ) yɛ amandze ndwom a ofi Argentina Etsifi Epuei na Argentina Mesopotamia. Wɔ afe 2020 mu no, wɔkyerɛw Chamamé dzin wɔ UNESCO amambra egyapadze a wonntum nhu mu ber a Argentina dze too gua wɔ afe 2018 mu ekyir.

Chamamé san so yɛ amambra ndwom a wɔbɔ gye do wɔ South America, Paraguay na Uruguay.

Jesuitfo a wɔtsew hɔn do wɔ apaa mu hɔ no hyɛɛ amambra mu nkɔdo a ɔkɔɔ do kɛpem dɛ Spain abotsir no pam Jesuitfo no wɔ afeha a ɔtɔ do 18 ewiei no ho nkuran. Wɔ dɛm bea yi mu no, na Yapeyú, na Corrientes yɛ ndwom ho amambra tsitsir a nyimpa pii  twe adwen si do dɛ beebi a wɔwoo Chamamé a odzi kan no. Nwindadze tse dɛ Spainfo guitar, afei violin na accordion a wɔdze frafrae bio no, ewiei koraa no, ɔdze ma seseiara wɔfrɛ no ‘Chamamé’ bae. Chamamé ho nsɛm a wɔakyerɛw egu hama do wɔ hɔ a ofi afeha a ɔtɔ do 20 ahyɛse, na na wɔdze asɛmfua ‘Chamamé’ edzi dwuma dadaw wɔ 1931 mu; dɛm ndwom yi, ansaana ɔno reba no, nna wɔtaa frɛ no Corrientes Polka.

Chamamé a ahyɛse no nna ɔyɛ Schottische a Volga Germanfo etubrafo dze bae no wɔ Guaraní nkɛntsɛndo kɛse, a wɔdze Spainfo guitar na Europafo a wɔbɔ ndwom a ofi dɛm etubrafo a woduu apaa mu hɔ wɔ afeha a ɔtɔ do 20 ahyɛse no edzi afra.

## Hwɛ iyi so

* Music of Argentina
* Schottische
* Jenkka

## Mboaedze
Radif

**Radif** (Persia kasa: ردیف, lit. ‘order’) yɛ mbra a ɔwɔ Persia, Turkic, na Urdu awensɛm mu a ɔka dɛ, wɔ awensɛm a wonyim no dɛ ghazal mu no, ɔsɛ dɛ nsɛmfua ebien (bayts anaa shers) nyinara mu nkyekyem a ɔtɔ do ebien no dze asɛmfua kor no ara ba ewiei. Dɛm nsɛmfua a wɔtaa ka no mpɛn pii yi nye ghazal no radif. Wɔdze qaafiyaa dzi enyim, a ɔyɛ nsɛmfua a wɔsan yɛ no mpɛn pii. 

Dza odzi do yi yɛ ghazal bi a Daagh Dehlvi kyerɛɛw ho nhwɛdo. Dɛm nhwɛdo yi mu no radif no yɛ mein. Qaafiyaa yɛ nsɛmfua nhwɛdo a odzidzi do yi: nigaah (wɔ hemistich a odzi kan no mu), jalwa-gaah, nigaah (wɔ hemistich a ɔtɔ do anan mu), raah, haale-tabaah na aah.aafat kii shoKhiyaa.N hai.n tumhaarii nigaah *mein*

mehashar ke fitane khelate hai.n jalwa-gaah *mein*

wo dushmanii se dekhate hai.n dekhate to hain

mai.n shaad huu.N ke huu.N to kisii kii nigaah *mein*

aatii baat baat mujhe yaad baar baar

kahataa huu.N dau.D dau.D ke qaasid se raah *mein*

is taubaah par hai naaz mujhe zaahid is qadar

jo TuuT kar shariik huu.N haal-e-tabaah *mein*

mushtaaq is adaa ke bahot dard-ma.nd the

ae DaaG tum to baiTh gaye ek aah *mein*

## Mboaedze
Nanguan ndwom

**Nanguan** (China kasa: 南管; pinyin: Nánguǎn; Pe̍h-ōe-jī: Lâm-kóan; lit. ‘anafo fam paipu’; nanyin, nanyue, xianguan, anaa nanqu nso) yɛ Chinafo tsetse ndwom kwan a efi China kesee fam mantɔw mu a ɔwɔ Fujian. Ɔyɛ dza agye dzin so wɔ Taiwan, tsitsir Lukang a ɔwɔ atɔe fam mpoano, na Chinafo a wɔwɔ Amanandze a wɔwɔ Asia Kɛse Fam Epuei so mu.

## Ndzɛmba a wɔyɛ nye edwindadze a wɔdze dzi dwuma

Nanguan ndwom no gu akwan ebiasa a ɔka bɔmu mu, a wɔfrɛ no chí, phó· na khiok (zhi, pu na qu wɔ Mandarin kasa mu), a ɔson mbrɛ nsɛm a ɔfa ho a ɔkɔ do, hɔn dwumadzi, bo a ndwontofo dze ma hɔn na hɔn ndwom a wɔbɔ wɔ ɔkwan a ɔfata do na hɔn sankubɔ do abɔdze ahorow.

## Diaspora
Ofi afeha a ɔtɔ do duesuon (17) mu no, Hoklofo a wotui fii Fujian kɔr Taiwan no dze aman ndwom a ɔnnyɛ ɔkwan biara do na edwindadze na opera ndwom a wɔayɛ no amandze kɛse a wɔkyerɛkyerɛ wɔ amateur ekuw ahorow mu tse dɛ beiguan na nanguan kɔree. Wobotum ehu Hoklofo akɛse a woetu akɔtra mbea fofor so wɔ Malaysia, Guangdong, Hong Kong, Philippines, Singapore, Burma, Thailand na Indonesia, beebi a wɔtaa frɛ hɔn Hokkien no.

Nanguan fekuw ebien na ɔwɔ Singapore[6] na kan no na dodow bi wɔ Philippines; Tiong-Ho Long-Kun-sia da do ara yɛ edwuma. Gang-a-tsui na Han-Tang Yuefu ama nanguan ndwontofo kuw no agye dzin wɔ amannɔnye. Wɔhyehyɛɛ Quanzhou nanguan ndwontofo kuw bi wɔ 1960 mfe no ahyɛase mu hɔ, na Fuzhou aman ndwom kuw bi wɔ hɔ, a wɔdze sii hɔ wɔ 1990 mu.

## Mboaedze
Martenitsa

**Martenitsa** (Bulgariafo kasa mu: мартеница, a wɔbɔ no [ˈmartɛnit͡sa];Macedoniafo kasa mu: мартинка, romanized: *martinka*; Greek: μάρτης, romanized: *mártis*; Romanfo kasa : *mărțișor*; Albaniafo kasa mu: *verore*) yɛ ahosiesie kakraaba bi, wɔdze asaawa fitaa na kɔkɔɔ na ɔyɛ dza mpɛn pii no ɔyɛ abofra egumadze (dolls) ebien, banyin fitaa na ɔbea kɔkɔɔ. Wɔhyɛ Martenitsi fir Baba Marta Da (bosoom Ebɔw da ɔtɔ do kor (1)) kesi dɛ dza ɔhyɛ no dzi kan hu ɔkraman, ɔmen, anaa dua a ɔrefefɛw (anaadɛ kesi Ebɔw ewiei (bosoom Ebɔbira da ɔtɔ do kor (1)). Afahyɛ no dzin kyerɛ dɛ "Nana March" wɔ Bulgariafo na Macedoniafo kasa mu, afahyɛ na Martenitsi a wɔhyɛ yɛ Bulgarian na Macedonian atsetsesɛm a ɔfa ahohuru ber a wɔma akwaaba ho, a mbrɛ Bulgariafo na Macedoniafo amandze kyerɛ no ɔhyɛase wɔ bosoom Ebɔw mu. Wɔkyerɛw too hɔ wɔ afe 2017 mu wɔ UNESCO Ananmusifo dzin a ɔfa Adesamba Amambra Egyapadze a Intum Nhu Ho.

## Ngyinahɔmadze

Martenitsa a wɔtaa yɛ no yɛ abofra nketsewa ebien a wɔdze aboa nwoma ayɛ, **Pizho na Penda** (Bulgaria kasa mu: Пижо и Пенда). Pizho, abofra egumadze (dolls) a ɔyɛ banyin no, taa yɛ fitaa tsitsir; Penda, abofra egumadze ɔyɛ ɔbea no, da nsow wɔ n'atar (skirt) a ɔhyɛ mu na mpɛn pii no nye ho yɛ kɔkɔɔ tsitsir.

## Atsetsesɛm Amambra

Atsetsesɛm kyerɛ dɛ wɔdze Martenitsi ma ber nyinara dɛ akyɛdze, na ɔnnyɛ dɛ wɔbɔtɔ ama obi ankasa. Wɔdze ma n’adɔfo, anyɛnkofo, na dɛm nyimpa a ɔtse nka dɛ ɔnye hɔn bɛn hɔn no. Ofi Ebɔ da a odzi kan no, wɔhyɛ kor anaa dza ɔbor dɛm a wɔdze ntampee abɔ atar ho, anaadɛ wɔdze abɔ nye abakɔn anaa nye kɔn ho, kesi dɛ dza ɔhyɛ no behu dɛ stork anaa ɔmen (swallow) bi resan efi etutra mu, anaadɛ dua bi a ɔrefefɛw, na afei hɔn eyi Martenitsa no efi hɔ.

## N’ahyɛse

Dɛm atsetsesɛm yi yɛ Bulgaria Amambra no fa tsitsir na atsetsesɛm a ɔtse dɛm ara wɔ Macedonia Etsifi fam, na Greece, Albania (a wonyim no dɛ verorja), Romania na Moldova nso. Atsetsesɛm no fa Balkan Po no do tsetse abosonsomfo abakɔsɛm na abɔdze mu ekuadwuma som ahorow nyinara ho. Amandze no mu ndzɛmba pɔtsẽe bi, tsitsir no, aboa nwoma ntampee fitaa na kɔkɔɔ a wɔakyinkyim no, fir atsetsesɛm a edzi mfehaha pii na ɔkyerɛ dɛ Thracian (paleo-Balkanfo) anaadɛ ebia Helafo anaa Roma ahyɛase.

## Hwɛ iyi nso

* Baba Marta
* Mărțișor

## Mboaedze